
50 DR.30.9.2002 
 

 

Dong Jiao Zhong berpendapat bahawa matlamat mutakhir sebegitu telah 
menjadi dasar pembimbing Akta Pelajaran tahun 1961. Mereka juga berhujah bahawa 
mukadimah atau preamble dan pelbagai seksyen Akta Pendidikan tahun 1996 
sebenarnya telah memperkuat matlamat mutakhir ini.  Sehingga hari ini kerajaan masih 
belum dapat menyangkal hujah-hujah ini. Inilah sebabnya walaupun begitu jaminan 
telah dibuat, kebimbangan tidak dapat dihapuskan. 

Akhir sekali Tuan Yang di-Pertua, oleh itu langkah pertama yang mesti diambil 
oleh kerajaan sekiranya benar-benar mahu menghilangkan rasa bimbang Dong Jiao 
Zhong dan komuniti Cina adalah untuk mengetepikan matlamat mutakhir tersebut dan 
meminda Akta Pendidikan tahun 1996 dan memasukkan peruntukan-peruntukan yang 
difahami dan dipersetujui bersama oleh kerajaan dan komuniti Cina sebagai jaminan 
jelas mengenai status, sifat dan identiti sekolah Cina.  Terima kasih. 

Tuan Yang di-Pertua:  Ya, Yang Berhormat bagi Kluang ya, yang di belakang 
itu.  Ya, daripada Labuan, sorry. 

3.12 ptg. 

Dato' Haji Suhaili bin Abdul Rahman [Labuan]: Terima kasih Tuan Yang di-
Pertua kerana memberikan saya peluang untuk mengambil bahagian dalam per- 
bahasan Bajet 2003 memandangkan Yang di-Pertua telah pun membuat ruling masa 
diuntukkan 30 minit, izinkan saya terus kepada teks ucapan saya Tuan Yang di-Pertua. 

Tuan Yang di-Pertua:  Yang Berhormat, tidak bagi penjelasan, tidak benar 
penjelasan, ya.  Tidak mahu membenarkan penjelasan. 

Dato' Haji Suhaili bin Abdul Rahman: Kalau saya tengok masa ada, saya 
bagi Tuan Yang di-Pertua.  Kalau tidak, saya akan teruskan. 

Tuan Yang di-Pertua:  Baik, baik, baik.  Sila. 

Dato' Haji Suhaili bin Abdul Rahman:  Tuan Yang di-Pertua, terlebih dahulu 
saya ingin mengucapkan tahniah kepada kerajaan atas pembentangan Bajet 2003.  
Kita yakin bajet tersebut mampu membantu menjana pertumbuhan ekonomi negara 
secara berkesan dalam menghadapi cabaran kompetitif di peringkat global. 

Empat strategi utama yang digariskan dalam Bajet 2003 akan dapat 
menggalakkan sektor swasta menjadi lebih kompetitif dan menyumbang secara 
berkesan dalam pembangunan negara.  Strategi Bajet 2003 juga memberikan perhatian 
yang besar terhadap sektor awam dan diharapkan ini membantu menjadikan sektor 
tersebut cemerlang perkhidmatannya. 

Kesedaran kerajaan bahawa strategi pembangunannya perlu seimbang dan 
holistic juga dimanifestasikan dalam Bajet 2003. Strategi memupuk masyarakat yang 
progresif, berakhlak dan berharmoni dalam menjamin kesejahteraan negara adalah 
pendekatan pembangunan yang integrated, sesuai dengan aspirasi Malaysia menjadi 
negara maju dalam acuannya sendiri. 

Bajet 2003 juga menggambarkan keprihatinan kerajaan yang tinggi terhadap 
sektor perniagaan, perdagangan dan perindustrian. Pendekatan tidak memperkenalkan 
cukai baru dan menaikkan cukai sedia ada, adalah hadiah paling berharga kepada 
masyarakat perniagaan terutama dalam situasi ketidaktentuan arah ekonomi dunia. 

Fokus untuk meningkatkan lagi keberkesanan tax compliance dan pungutan 
cukai dalam rejim sedia ada adalah langkah yang sangat bijak. Pungutan cukai yang 
berkesan adalah penyelesaian yang paling baik untuk memastikan perolehan yang 
sustainable kepada negara dan strategi ini menggambarkan sikap bijaksana kerajaan. 

Bajet 2003 juga memberikan perhatian besar terhadap peranan dalam 
pasaran modal Islam.  Saya percaya bahawa Malaysia boleh menjadi pemimpin dalam 
pasaran modal Islam dan inilah yang kita ingin laksanakan di Labuan. Labuan harus 
menjadi pusat kewangan Islam yang  credible dan penting. Jika Labuan ingin terus 
relevan mekaniknya ialah penawaran produk-produk kewangan dan perbankan Islam.   

Kejayaan Guthrie menerbitkan bond berasaskan skop dan disenaraikan di Labuan 
International Financial Exchange membuktikan bahawa Labuan mampu menjadi Pusat 
Kewangan Luar Pesisir yang terkemuka dalam penawaran perkhidmatan kewangan 
Islam. Untuk makluman Dewan yang mulia ini, dua lagi institusi perbankan Islam akan 
mula beroperasi di Labuan mulai tahun hadapan.   



Dong Jiao Zhong berpendapat bahawa matlamat mutakhir sebegitu telah menjadi dasar pembimbing Akta Pelajaran tahun 1961. Mereka juga berhujah bahawa mukadimah atau preamble dan pelbagai seksyen Akta Pendidikan tahun 1996 sebenarnya telah memperkuat matlamat mutakhir ini. Sehingga hari ini kerajaan masih belum dapat menyangkal hujah-hujah ini. Inilah sebabnya walaupun begitu jaminan telah dibuat, kebimbangan tidak dapat dihapuskan. Akhir sekali Tuan Yang di-Pertua, oleh itu langkah pertama yang mesti diambil oleh kerajaan sekiranya benar-benar mahu menghilangkan rasa bimbang Dong Jiao Zhong dan komuniti Cina adalah untuk mengetepikan matlamat mutakhir tersebut dan meminda Akta Pendidikan tahun 1996 dan memasukkan peruntukan-peruntukan yang difahami dan dipersetujui bersama oleh kerajaan dan komuniti Cina sebagai jaminan jelas mengenai status, sifat dan identiti sekolah Cina. Terima kasih. Tuan Yang di-Pertua: Ya, Yang Berhormat bagi Kluang ya, yang di belakang itu. Ya, daripada Labuan, sorry. 3.12 ptg. Dato' Haji Suhaili bin Abdul Rahman [Labuan]: Terima kasih Tuan Yang di- Pertua kerana memberikan saya peluang untuk mengambil bahagian dalam per- bahasan Bajet 2003 memandangkan Yang di-Pertua telah pun membuat ruling masa diuntukkan 30 minit, izinkan saya terus kepada teks ucapan saya Tuan Yang di-Pertua. Tuan Yang di-Pertua: Yang Berhormat, tidak bagi penjelasan, tidak benar penjelasan, ya. Tidak mahu membenarkan penjelasan. Dato' Haji Suhaili bin Abdul Rahman: Kalau saya tengok masa ada, saya bagi Tuan Yang di-Pertua. Kalau tidak, saya akan teruskan. Tuan Yang di-Pertua: Baik, baik, baik. Sila. Dato' Haji Suhaili bin Abdul Rahman: Tuan Yang di-Pertua, terlebih dahulu saya ingin mengucapkan tahniah kepada kerajaan atas pembentangan Bajet 2003. Kita yakin bajet tersebut mampu membantu menjana pertumbuhan ekonomi negara secara berkesan dalam menghadapi cabaran kompetitif di peringkat global. Empat strategi utama yang digariskan dalam Bajet 2003 akan dapat menggalakkan sektor swasta menjadi lebih kompetitif dan menyumbang secara berkesan dalam pembangunan negara. Strategi Bajet 2003 juga memberikan perhatian yang besar terhadap sektor awam dan diharapkan ini membantu menjadikan sektor tersebut cemerlang perkhidmatannya. Kesedaran kerajaan bahawa strategi pembangunannya perlu seimbang dan holistic juga dimanifestasikan dalam Bajet 2003. Strategi memupuk masyarakat yang progresif, berakhlak dan berharmoni dalam menjamin kesejahteraan negara adalah pendekatan pembangunan yang integrated, sesuai dengan aspirasi Malaysia menjadi negara maju dalam acuannya sendiri. Bajet 2003 juga menggambarkan keprihatinan kerajaan yang tinggi terhadap sektor perniagaan, perdagangan dan perindustrian. Pendekatan tidak memperkenalkan cukai baru dan menaikkan cukai sedia ada, adalah hadiah paling berharga kepada masyarakat perniagaan terutama dalam situasi ketidaktentuan arah ekonomi dunia. Fokus untuk meningkatkan lagi keberkesanan tax compliance dan pungutan cukai dalam rejim sedia ada adalah langkah yang sangat bijak. Pungutan cukai yang berkesan adalah penyelesaian yang paling baik untuk memastikan perolehan yang sustainable kepada negara dan strategi ini menggambarkan sikap bijaksana kerajaan. Bajet 2003 juga memberikan perhatian besar terhadap peranan dalam pasaran modal Islam. Saya percaya bahawa Malaysia boleh menjadi pemimpin dalam pasaran modal Islam dan inilah yang kita ingin laksanakan di Labuan. Labuan harus menjadi pusat kewangan Islam yang credible dan penting. Jika Labuan ingin terus relevan mekaniknya ialah penawaran produk-produk kewangan dan perbankan Islam. Kejayaan Guthrie menerbitkan bond berasaskan skop dan disenaraikan di Labuan International Financial Exchange membuktikan bahawa Labuan mampu menjadi Pusat Kewangan Luar Pesisir yang terkemuka dalam penawaran perkhidmatan kewangan Islam. Untuk makluman Dewan yang mulia ini, dua lagi institusi perbankan Islam akan mula beroperasi di Labuan mulai tahun hadapan.